section_heading: Glazbeni stil i tekstovi pjesama
paragraph_text: Glazbeni stil albuma ne može se čvrsto odrediti. Međutim, može biti opisan melodičnim i/ili epskim. Sastoji se od elemenata mnogih podžanrova metala, kao što su black, death, power i viking metal te je usto prisutan i utjecaj narodne glazbe. Također, donekle je prisutna i zvučna sličnost Ensiferumu, folk metal skupini čiji je Jari Mäenpää nekoć bio član, ali Wintersun se ne usredotočuje isključivo na folk metal.